SL
C 202/60
Uradni list Evropske unije
9.6.2023
Kakovostne značilnosti sira „Parmigiano Reggiano“ so v specifikaciji proizvoda podrobno opredeljene in vključujejo specifične omembe testa sira: — značilna vonj in okus testa: dišeča, nežna in aromatična, vendar ne močna, — tekstura testa: drobnozrnata, z značilnim luskastim lomljenjem.
Poleg tega je v specifikaciji proizvoda delež skorje v naribanem siru od leta 1991 omejen na 18 % (uredba predsednika ministrskega sveta z dne 4. novembra 1991).
Vključitev te zahteve se je nanašala le na nariban sir, saj je pri oblikah s skorjo (celi hlebci sira in kosi s skorjo) skorje vedno manj kot 18 %.
Kot je bilo opisano že v zvezi z obrezki, ostanki ploskev in oboda hlebcev sira (kosi z več kot 18 % skorje) nastanejo pri pripravi oblik za prodajo.
Če se ti ostanki ne uporabijo za pripravo naribanega sira „Parmigiano Reggiano“, pri čemer se z dodajanjem testa sira popravi razmerje med testom in skorjo, se lahko prodajo.
Vendar taki ostanki vsebujejo veliko skorje in s tem premalo dejanskega testa sira, da bi ustrezali opredelitvi značilnih lastnosti sira „Parmigiano Reggiano“.
Ker niso več skladni s specifikacijo proizvoda, jih torej ni več dovoljeno prodajati kot sir „Parmigiano Reggiano“.
Iz navedenih razlogov ter da bi potrošnike seznanili s točnimi informacijami in zagotovili pošteno konkurenco med gospodarskimi subjekti, imena ZOP „Parmigiano Reggiano“ ni dovoljeno uporabljati za ostanke ploskev in oboda hlebcev sira (kosi z več kot 18 % skorje), ki se ne uporabljajo kot obrezki.
—
Člen 9 Naslednje besedilo iz prvega odstavka: „[...] spodnji logotip, ki ga sestavljajo kos in hlebec sira ‚Parmigiano Reggiano‘ ter nožek nad navedbo ‚PARMIGIANO REGGIANO‘, mora biti prikazan na vsakem pakiranju.
Ta logotip mora biti natisnjen v barvah CMYK v skladu s tehničnimi specifikacijami iz ustrezne konzorcijske pogodbe.“
je bilo spremenjeno tako: „[...] spodnji logotip, na katerem sta stilizirano upodobljena kos in hlebec sira ‚Parmigiano Reggiano‘, pod njima pa je navedba ‚PARMIGIANO REGGIANO‘, mora biti prikazan na vsakem pakiranju.
Ta logotip mora biti natisnjen v barvah v skladu s tehničnimi specifikacijami iz ustrezne konzorcijske pogodbe.“.
Ta sprememba je bila delno vključena v točko 3.6 enotnega dokumenta.
Logotip je bil spremenjen, da bi bil stilistično sodobnejši in v koraku s časom.
Tudi logotip je bil vključen v točko 3.6 enotnega dokumenta.
Drugi odstavek: „Da bi lahko potrošniki ugotovili starost sira ‚Parmigiano Reggiano‘, mora biti na označevanju vseh predpakiranih kosov, težjih od 15 g, ki se dajejo na trg, naveden najkrajši čas zorjenja.“